**КАБУДСУЛФА**

**ЧИРО БОЯД ДОНИСТ?**

**Кабудсулфа (сулфаи кашишхўранда) – ин бемории зудпањншаванда бо иллатёбии роњњои нафас мебошад.**

Беморӣ бо сулфаи шиддатноки ихтилоҷӣ, бо нафаскашии ѓайриихтиёрии њуштакмонанди кандашуда, тавсиф мешавад (бинобар ин кабудсулфаро бо забони мардумї «сулфаи кашишхўранда» меноманд).

Хавфи зиёди беморӣ ба навзодон ва кўдакони хурдсол тањдид мекунад ва инчунин метавонад ба оќибатњои вазнин ва њатто ба марг оварда расонад.

Барангезандаи беморӣ бактерияи Bordetella pertussis мебошад, ки дар ҳама ҷо муайян карда мешавад. Сироят аз одам ба одам, асосан бо роњњои њавогї-ќатрагї, ба воситаи ќатрањои људошуда (выделения), ки њангоми сулфазанї ва атсазании шахси сироятшуда бавуљуд меояд, ба осонӣ мегузарад. Хеле кам шудани ходисахои кабудсулфа ва фавт аз он, бо шарофати амалигардонидани барномаи иммунизатсия таъмин карда мешавад.

**Аломатњои кабудсулфа**

Дар аксари ҳолатҳо, аломатҳои кабудсулфа пас аз 5-10 рӯз, баъд аз тамос бо барангезандањои бактериявии беморї инкишоф меёбанд.

Дар марҳилаҳои аввал, аломатҳои зерин мушоҳида карда мешаванд:

* Рафтани оби бинї ё мањкам шудани бинї
* Баландшавии ҳарорати бадан то ба сатҳи субфебрилӣ
* Сулфаи баъзан ҳалим (дар кӯдакони навзод сулфа метавонад набошад).

Дар саршавии беморӣ кабудсулфа мисли шамолхўрии оддї метавонад пайдо шавад. Дар бисёрии навзодони сироятшуда сулфа дида намешавад.

Пас аз як - ду ҳафта баъд аз пайдо шудани нишонаҳои аввал, дар беморони гирифтори кабудсулфа метавонанд пароксизмҳо инкишоф ёбанд - хуруљи сулфаи шадид ва идоранашаванда, ки дар як муддати кўтоњ нигаронида шудааст.

**Хуруљи сулфаро ҳамроҳӣ карда метавонанд:**

* садои хоси њуштакмонанд дар охири хуруљ
* қайкунӣ ҳангоми хуруљи сулфа ё баъд аз он
* хастагї пас аз хуруљ, ҳатто сарфи назар аз ҳолати қаноатбахши бемор дар байни хуруљњо
* нафаскашии душвор.

**Ваксинаҳо кабудсулфро самаранок пешгирӣ мекунанд**

Ваксинаҳои кабудсулфа бехатар ва самаранок хавфи хуруљи шакли вазнини бемориро дар навзодон ва кўдакони хурдсол коҳиш медиҳанд. Дар шахсоне, ки қаблан бар зидди кабудсулфа иммунизатсия гирифтаанд, аммо ба ҳар ҳол бемор шудаанд, одатан беморї дар шакли сабук мегузарад.

* Сулфа одатан онқадар давом намекунад.
* Хуруљи сулфа, сулфаи кашишхўрандаи хоси ҳуштакмонанд ҳангоми нафаскашӣ ва қайкунӣ дар ваќти хуруљи сулфа, кам ба назар мерасад.
* Апноэ ва сианоз кам дида мешаванд (дар навзодон ва кӯдакони ваксинатсияшуда).

Тақвими миллии иммунизатсияро риоя кунед, то ин, ки фарзанди худро аз кабудсулфа муњофизат кунед. Иммунизатсияи сари ваќтї кўдаконро аз ин бемории эњтимолан хатарнок муњофизат менамояд. Ба таъхир гузоштани ваксинатсияи шахсони осебпазир ба бемориро зери хатар мегузорад ва эҳтимолияти паҳншавии сироятро дар оянда зиёд мекунад.

СУТ ваксинатсияи њамаи навзодонро бо се вояи ваксинаи зидди бемории кабудсулфа, дар доираи давраи ибтидої ва дар оянда бо ваксинатсияи такрории кўдакони синну соли 1-6 сола, тавсия медињад.

Дар як катор мамлакатхо стратегияҳои иловагии ваксинаи зидди кабудсулфаро татбиқ карда истодаанд, ки ваксинатсияи такрориро (ворид кардани вояи бустерї) барои наврасон ва калонсолон, инчунин ваксинатяи занони хомиларо барои ҳифзи кӯдакони навзодашон, ки барои иммунизатсия кардан хеле хурд ҳастанд, бо ёрии антителањои модарон, дар бар мегирад.

Аксарияти ваксинаҳои зидди кабудсулфа дар таркиби ваксинаҳои омехта дохил мешаванд, аз ҷумла ваксинаҳои зидди гулўзиндонак (D) ва кузоз (С).

**Шумо ҳомиладор ҳастед? Кӯдакатонро аз кабудсулфа муҳофизат кунед!**

Барои ноил шудан ба иммунизатсияи максималии самараноки ғайрифаъоли навзодон (њангоми интиќоли антителањои модар) занон бояд дар семоњаи 2 ё 3-уми њар як њомиладорї бар зидди кабудсулфа иммунизатсия карда шаванд, беҳтараш на камтар аз 15 рӯз пеш аз таваллуд.

Ба шарофати ин, ваксина:

* барои муҳофизат кардани модар аз сироятёбӣ ва гузариши кабудсулфа ба кӯдакаш кӯмак мерасонад.
* масунияти ѓайрифаъолро дар кӯдак таъмин мекунад.

Илова бар ин, иммунизатсияи занон дар давраи ҳомиладорӣ аз шумораи зиёди бистаришавї ва њолатњои фавти кӯдакон аз кабудсулфа, дар муқоиса бо дигар стратегияҳои пешгирикунанда, эмин медорад.